b'\n_START_ARTICLE_\nChaoso teorija\n_START_PARAGRAPH_\nChaoso teorija\xc2\xa0\xe2\x80\x93 matematikos sritis, tirianti labai jautri\xc5\xb3 pradin\xc4\x97ms s\xc4\x85lygoms dinamini\xc5\xb3 sistem\xc5\xb3 elgsen\xc4\x85. \xc5\xa0ioms chaotin\xc4\x97ms sistemoms ma\xc5\xbei pradini\xc5\xb3 s\xc4\x85lyg\xc5\xb3 skirtumai duoda pla\xc4\x8diai nukrypstan\xc4\x8dius rezultatus (vadinamasis \xe2\x80\x9edrugelio efektas\xe2\x80\x9c), kas daro ilgalaikes prognozes ne\xc4\xafmanomomis, nors sistemos yra deterministin\xc4\x97s (kuri\xc5\xb3 ateities elgsena pilnai nusakoma pradin\xc4\x97mis s\xc4\x85lygomis, be joki\xc5\xb3 atsitiktini\xc5\xb3 element\xc5\xb3). Kitais \xc5\xbeod\xc5\xbeiais tariant, deterministin\xc4\x97 \xc5\xa1i\xc5\xb3 sistem\xc5\xb3 kilm\xc4\x97 nepadaro j\xc5\xb3 nusp\xc4\x97jamomis. Tokia elgsena vadinama chaosu ir ji stebima daugelyje nat\xc5\xabrali\xc5\xb3 sistem\xc5\xb3._NEWLINE_Chaoso teorija taikoma \xc4\xafvairiose srityse: fizikoje, biologijoje, ekonomikoje, filosofijoje ir kt.\n_START_SECTION_\nJautrumas pradin\xc4\x97ms s\xc4\x85lygoms\n_START_PARAGRAPH_\nJautrumas pradin\xc4\x97ms s\xc4\x85lygoms rei\xc5\xa1kia, kad kiekvienas ta\xc5\xa1kas tokioje sistemoje yra arti kit\xc5\xb3 ta\xc5\xa1k\xc5\xb3, nors t\xc5\xb3 gretim\xc5\xb3 ta\xc5\xa1k\xc5\xb3 trajektorijos smarkiai i\xc5\xa1siskiria._NEWLINE_\xc5\xa0is efektas dar yra \xc5\xbeinomas kaip \xe2\x80\x9edrugelio efektas\xe2\x80\x9c, nes taip Edwardas Lorencas 1972 m. savo leidinyje American Association for the Advancement of Science pavadino Predictability: Does the Flap of a Butterfly\xe2\x80\x99s Wings in Brazil set off a Tornado in Texas? (liet. Ar gali drugelio sparn\xc5\xb3 suplazd\xc4\x97jimas Brazilijoje sukelti Teksase tornad\xc4\x85?). Suplazd\xc4\x97jimas rei\xc5\xa1kia ma\xc5\xbeus poky\xc4\x8dius pradin\xc4\x97se s\xc4\x85lygose, kurie sukelia grandininius \xc4\xafvykius, o jie pasirei\xc5\xa1kia dideliu mastu.\n_START_SECTION_\nTopologinis mai\xc5\xa1ymasis\n_START_PARAGRAPH_\n\xc5\xa0iuo atveju rei\xc5\xa1kia tok\xc4\xaf dinamin\xc4\x97s sistemos pl\xc4\x97tim\xc4\x85si arba jud\xc4\x97jim\xc4\x85, kurio metu viena dalis atsiduria bet kurioje kitoje tos sistemos vietoje. Realiame gyvenime \xc5\xa1i s\xc4\x85voka gali b\xc5\xabti suprasta stebint \xc4\xafvairi\xc5\xb3 spalv\xc5\xb3 da\xc5\xbe\xc5\xb3 mai\xc5\xa1ym\xc4\x85si.'